sandelfamilien
Sandelfamilien, Santalaceae, familie af tokimbladede urter, buske og træer med ca. 47 slægter og omkring 1000 arter, udbredt i især tropiske og varme tørre egne, men manglende nord for ca. 60° n.br. Familien omfatter efter den nyeste opfattelse også misteltenfamilien, Viscaceae
Planterne er halvparasitter, der som regel snylter på værtsplantens rødder, men enkelte er epifytter, der snylter på værtsplantens grene. De fleste slægter har små, men normalt udseende blade, hos enkelte reducerede eller skælagtige. Blomsterne sidder i aks eller klase; de er oftest små med kun én krans af blosterblade. I frugten udvikles kun ét frø. Til familien hører bl.a. slægterne nålebæger, Osyris og sandeltræ.
Se også dækfrøede.